Mohammad Iman Hascarya Kusumo

Raden Dato' Mohammad Iman Hascarya Kusumo atau Iman Kusumo () ialah diplomat, ahli perniagaan dan ahli politik Indonesia yang kini berkhidmat sebagai Duta Besar Indonesia ke Malaysia. Beliau dilantik pada 8 Oktober 2025 oleh Presiden Prabowo Subianto bersama dengan sembilan duta besar lain mengikut Keputusan Presiden Nombor 112/P Tahun 2025.

 Pendidikan dan kehidupan peribadi 
Iman dilahirkan di Jakarta pada 18 Mei 1968. Iman lulus sarjana muda dalam program pengajian pengurusan perniagaan di Kolej Newbury, Boston pada 1994. Beliau berkahwin pada 2000 dengan cucunda kepada Yang di-Pertuan Besar Negeri Sembilan Tuanku Ja'afar dan mempunyai 2 anak. Pada 2004, beliau dikurniakan Darjah Dato' Paduka Tuanku Ja'afar (DPTJ) dengan gelaran Dato' daripada baginda pada 2004.

 Kerjaya 
Iman pernah menjalani latihan dan bekerja di Mitsui Chemicals di Chiba dan Freeport Mc Moran di Timika. Pada 1997, Iman kembali ke Indonesia selepas lulus pengajiannya di Kolej Newbury. 

Beliau pernah menjadi ahli Pertubuhan Presiden Muda cawangan Indonesia dari 2004 hingga 2011. Selain itu, Iman juga memegang jawatan ketua Persatuan Polo Indonesia dari tahun 2007 hingga 2019 yang mempertemukannya dengan Prabowo sebagai pengasas Kelab Polo Nusantara. Iman juga merupakan ahli Dewan Perniagaan dan Industri Indonesia. Iman memegang jawatan sebagai Naib Bendahari Umum Dewan Pimpinan Pusat (DPP) Parti Gerakan Indonesia Raya (Gerindra) sejak 2019 hingga kini. Beliau juga merupakan Naib Bendahari Pasukan Pemenangan kempen Prabowo Subianto dalam pilihan raya umum Indonesia 2019 dan sekali lagi memegang jawatan yang sama pada pilihan raya umum presiden Indonesia 2024.

Pada 8 Oktober 2025, beliau dilantik sebagai Duta Besar Indonesia ke Malaysia bersama 9 duta besar lain, iaitu Lukman Hakim Siregar,  Hotmangaradja Pandjaitan, Laurentius Amrih Jinangkung, Adam Mulawarman Tugio, Andi Rachmianto, Kuncoro Giri Waseso , Berlian Helmy, Listyowati dan Syahda Guruh Langkah Samudera serta satu timbalan duta besar, iaitu Irene.

 Rujukan 

Kategori:Diplomat Indonesia
Kategori:Ahli perniagaan Indonesia
Kategori:Ahli politik Indonesia
Kategori:Penerima Darjah Dato' Paduka Tuanku Jaafar